กระทรวงวิทยาศาสตร์และเทคโนโลยี โดยสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือจิสด้า และสำนักงานพัฒนาวิทยาศาสตร์และเทคโนโลยีแห่งชาติ หรือ สวทช. เตรียมปลุกกระแสการศึกษาและทดลองด้านอวกาศให้คนไทยอีกครั้งกับโครงการการทดลองในอวกาศและสภาวะไร้แรงโน้มถ่วงปีที่ 2 หรือ National Space Exploration (NSE) เพื่อนำผลการทดลองที่ได้มาสร้างเป็นนวัตกรรมอวกาศที่มีประโยชน์สำหรับมนุษย์ นอกจากนี้ยังก่อให้เกิดการพัฒนานักวิจัยในประเทศให้มีศักยภาพ